2,952 പേര്ക്കു കോവിഡ് മലപ്പുറം: ജില്ലയില് 2,952 പേര്ക്കു ഇന്നലെ കോവിഡ് 19 സ്ഥിരീകരിച്ചു. 17.76 ശതമാനമാണ് ജില്ലയിലെ കോവിഡ് ടെസ്റ്റ് പോസിറ്റിവിറ്റി നിരക്ക്. ഇന്നലെ മാത്രം 3,964 പേര് വിദഗ്ധ പരിചരണത്തിനു ശേഷം വൈറസ് വിമുക്തരായി. ഇതോടെ ജില്ലയില് കോവിഡ് വിമുക്തരായവരുടെ എണ്ണം 4,83,104 പേരായി. രോഗികളുമായി സന്പര്ക്കത്തിലേര്പ്പെട്ട് വൈറസ് ബാധിതരാകുന്നവര് വര്ധിക്കുന്ന സ്ഥിതി ജില്ലയില് തുടരുകയാണ്. രോഗബാധ സ്ഥിരീകരിച്ചവരില് 2,837 പേര്ക്കും ഇത്തരത്തിലാണ് രോഗബാധയുണ്ടായത്. 29 പേര്ക്കു വൈറസ് ബാധയുണ്ടായതിന്റെ ഉറവിടം കണ്ടെത്താനായിട്ടില്ല. വിദേശരാജ്യങ്ങളില് നിന്നു ജില്ലയില് തിരിച്ചെത്തിയ മൂന്നു പേര്ക്കുംഇതരസംസ്ഥാനങ്ങളില് നിന്നെത്തിയ 83 പേര്ക്കും രോഗബാധ സ്ഥിരീകരിച്ചിട്ടുണ്ട്. 74,643 പേരാണ് ഇപ്പോള് നിരീക്ഷണത്തില് കഴിയുന്നത്. 30,444 പേര് ചികിത്സയിലുണ്ട്. ഇവരില് 774 പേര് കോവിഡ് പ്രത്യേക ചികിത്സാകേന്ദ്രങ്ങളായ ആശുപത്രികളിലും 387 പേര് കോവിഡ് ഫസ്റ്റ് ലൈന് ട്രീറ്റ്മെന്റ് സെന്ററുകളിലും 145 പേര് കോവിഡ് സെക്കന്ഡ് ലൈന് ട്രീറ്റ്മെന്റ് സെന്ററുകളിലുമാണ്. തദേശസ്ഥാപനങ്ങള്ക്കു കീഴിലുള്ള പ്രത്യേക താമസകേന്ദ്രങ്ങളായ ഡൊമിസിലിയറി കെയന്ററുകളില് 196 പേരും ശേഷിക്കുന്നവര് വീടുകളിലും മറ്റുമായും നിരീക്ഷണത്തില് കഴിയുന്നു. ജില്ലയില് 26.93 ലക്ഷം ഡോസ് കോവിഡ് പ്രതിരോധ വാക്സിന് വിതരണം ചെയ്തു.